

**REPUBLIKA HRVATSKA**

**ZADARSKA ŽUPANIJA**

**OPĆINA POVLJANA**

**OPĆINSKI NAČELNIK**

KLASA:602-02/23-01/2

URBROJ: 2198-25-02-1-23-1

U Povljani, 29. kolovoza 2023. godine

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 48. Statuta Općine Povljana („Službeni glasnik Zadarske županije“, broj 13/21 i 11/23) općinski načelnik donosi

**ODLUKU**

**o sufinanciranju obrazovnog materijala učenicima srednjih škola**

**u školskoj 2023./2024. godini**

**Članak 1.**

(1) Ovom Odlukom određuju se korisnici, uvjeti i postupak ostvarivanja prava na sufinanciranje nabave obrazovnog materijala za učenike srednjih škola s područja općine Povljana u školskoj 2023./2024. godini.

(1) Pojmovi koji se u ovoj Odluci upotrebljavaju odnose se jednako na pripadnike obaju spolova.

**Članak 2.**

(1) Općina Povljana sufinancirat će nabavu obrazovnog materijala učenicima srednjih škola u iznosu od 80,00 eura po učeniku.

(2) Pravo na sufinanciranje ostvaruju učenici koji imaju prebivalište na području općine Povljana.

**Članak 3.**

(1) Radi ostvarivanja prava na sufinanciranje roditelj/ skrbnik učenika srednje škole podnosi:

* Ispunjeni obrazac Zahtjev za sufinanciranje
* Izjavu o privoli za obradu osobnih podataka
* Potvrdu o prebivalištu ili kopija osobne iskaznice za učenika srednje škole
* Potvrdu o upisu u srednju školu
* Preslik kartice bankovnog računa podnositelja zahtjeva

*Obrasci (Zahtjev za sufinanciranje i Izjava o privoli) nalaze se na web stranici Općine Povljana www.povljana.hr.*

**Članak 4.**

(1) Zahtjev s pripadajućom dokumentacijom podnosi se u papirnatom obliku (osobno ili putem pošte) Općini Povljana u zatvorenoj omotnici označenoj na sljedeći način:

*Općina Povljana, Stjepana Radića 20, 23249 Povljana,*

*s naznakom „Sufinanciranje obrazovnog materijala u školskoj 2023./2024. godini“.*

(2) Rok za predaju zahtjeva iz stavka 1. ovog članka je od 05. rujna do 29. rujna 2023. godine, a zahtjevi podneseni nakon isteka navedenog roka, neće se razmatrati.

**Članak 5.**

(1) Sredstva za sufinanciranje obrazovnog materijala biti će isplaćena iz Proračuna Općine Povljana za 2023. godinu, Program: 1007, Osnovno i srednjoškolsko obrazovanje, Aktivnost: A100705, Sufinanciranje nabave udžbenika za učenike srednjih škola s područja Općine Povljana.

**Članak 6.**

(1) Ova Odluka stupa na snagu danom donošenja, a objavit će se u na službenoj web stranici Općine Povljana [www.povljana.hr](http://www.povljana.hr).

OPĆINSKI NAČELNIK

Predrag Rukavina